
                MÉLYKÚT VÁROS POLGÁRMESTERE

                             6449 Mélykút, Petőfi tér 1.

                    Telefon: 06-77/560-001; 06-77/560-034

                            E-mail: hivatal@melykut.hu
                                                        KRID kód: 404154707

Ikt. szám:6168-2/2026.

ELŐTERJESZTÉS 
MÉLYKÚT VÁROS ÖNKORMÁNYZAT KÉPVISELŐ-TESTÜLETE

2026. szeptember 29. napján tartandó ülésére.

Tárgy: Döntés a Magyarország 2026. évi központi költségvetéséről szóló 2025. évi LXIX. törvény 3. melléklet szerinti Önkormányzati rendkívüli támogatása jogcímen benyújtott pályázat benyújtásáról.
Az előterjesztést készítette: Trancsikné Nagy Ágnes pályázati ügyintéző
Az előterjesztés készítésében közreműködött: -

Melléklet:-

Döntési javaslatok száma: 1 db

Véleményezi: Pénzügyi és Gazdasági Bizottság
A határozati-javaslat elfogadásához egyszerű többség szükséges.

Törvényességi észrevételem nincs.

Dr. Vörös-Börcsök Tímea

jegyző

Tisztelt Képviselő-testület!

Mélykút Város Önkormányzat pályázati rendjéről szóló szabályzat (továbbiakban: Szabályzat) 1. § (1) bekezdése alapján a Szabályzat hatálya az önkormányzat nevében uniós és hazai forrásokra benyújtott pályázatokra terjed ki.
A Szabályzat 10. § (6) bekezdése szerint a Képviselő-testület dönt:

a) Dönt az (1) bekezdés b) pont alá nem tartozó pályázatok benyújtásával kapcsolatos előterjesztésekről,

b) A pályázati célokról,

c) A pályázat önerejének biztosításáról,

d) Az önkormányzat pályázati tevékenységéről készült beszámolók elfogadásáról.
A Szabályzat 10. § (1) bekezdése szerint a polgármester feladatai:

a) dönt a pályázati dokumentáció tartalmáról és a pályázat előkészítéséről,

b) dönt az önkormányzati pénzügyi kötelezettségvállalást – ideértve a működési költséget is – nem igénylő pályázatok benyújtásáról

c) gondoskodik a b) pont alá nem tartozó pályázatok pályázati javaslat Képviselő-testület elé terjesztéséről

d) aláírja a benyújtandó pályázati dokumentációt, azok részét képező együttműködési megállapodásokat, a támogatási szerződést és annak esetleges módosításait, az egyéb kapcsolódó dokumentumokat

e) rendszeresen tájékozódik a projektek megvalósulásáról.

T. Képviselő-testület!

Pályázati kiírás jelent meg a Magyarország 2026. évi központi költségvetéséről szóló 2025. évi LXIX. törvény 3. melléklet 4. 2.1.4 pontja szerinti önkormányzatok rendkívüli támogatása jogcím tekintetében.
A pályázat célja: Az önkormányzatok rendkívüli támogatása a települési önkormányzatok működőképességének megőrzésére vagy egyéb, a feladataik ellátását veszélyeztető helyzet elhárítására szolgál. A rendelkezésre álló keretösszeg a költségvetési törvény 3. melléklet 4.2.1.4. Önkormányzatok rendkívüli támogatása jogcím előirányzata 5.500.000.000 forint.
A pályázók köre: A támogatásra a települési önkormányzatok pályázhatnak.
A támogatás formája: A támogatás vissza nem térítendő és visszatérítendő költségvetési támogatás formájában pályázható, illetve nyújtható, felhasználása meghatározott célhoz vagy feladathoz köthető.
A támogatás mértéke: Egyedi felülvizsgálat alapján a támogatás mértékét a megpályázott összeg keretein belül a helyi önkormányzatokért felelős miniszter és az államháztartásért felelős miniszter állapítják meg. Egy önkormányzat legfeljebb három alkalommal nyújthat be pályázatot.
A pályázat benyújtásának határideje: 2026. október 30.
A döntéshozatal legkésőbbi határideje: 2026. december 11.
A pályázat az alábbi jogcímek tekintetében, lejárt, ki nem fizetett összegekre nyújtható be:

· közüzemi díjtartozásra,

· élelmiszer beszállítók felé fennálló tartozásokra,

· bérjellegű kifizetésekhez kapcsolódó tartozásokra,

· beszámoló alapján az önkormányzat által kimutatott / Magyar Államkincstár által megállapított fizetési kötelezettségre,

· jogerős, végrehajtható bírósági ítélet alapján az önkormányzatot terhelő fizetési kötelezettségre,

· helyi iparűzési adó visszafizetésére,
· egészségügyi feladatellátáshoz kapcsolódó tartozásokra,
· egyéb tartozásokra.
Nem nyújtható támogatás:
· a költségvetési törvény 2. melléklet 1.3.4. A települési önkormányzatok által biztosított egyes szociális szakosított ellátások, valamint a gyermekek átmeneti gondozásával kapcsolatos feladatok támogatása jogcímen támogatott intézmények kapcsán felmerült személyi és dologi kiadásokhoz,
· olyan kiadásokhoz, amelyek teljesítéséhez az önkormányzat 2024-ben vagy 2025-ben rendkívüli támogatást kapott, vagy amelyek fedezete más állami támogatásból biztosított (pld. gyermekétkeztetési feladatok),
· olyan kiadásokhoz, amelyek pénzügyi rendezése a pályázat benyújtását megelőzően megtörtént,
· olyan fizetési kötelezettségekhez, amelyek 2025. év előtt keletkeztek,
· fejlesztésből, felújításból állagmegóvásból, karbantartásból eredő fizetési kötelezettségekhez, 

· az egészségügyi alapfeladat-ellátással összefüggésben igényelt közös feladatellátás kivételével a közös feladatellátáshoz kapcsolódó elmaradt hozzájárulási kötelezettségre, 
· a jövőben felmerülő, még le nem járt határidejű fizetési kötelezettségekre,

· képviselő-testületi tagok tiszteletdíjára, polgármester költségtérítésére, az önkormányzattal foglalkoztatási jogviszonyban állók cafeteria juttatására,

· nem jogerős döntésen alapuló fizetési kötelezettségekhez,

· azon hatósági döntéssel megállapított fizetési kötelezettségre, ahol a jogorvoslati határidő még nem járt le, illetve a jogorvoslati eljárás folyamatban van. 
Mélykút Város Önkormányzat Képviselő-testülete a 2026. április 28-i ülésén az idei évben egyszer már döntött Önkormányzatok rendkívüli támogatása jogcím keret terhére 27.088.904 Ft vissza nem térítendő támogatás benyújtásáról. A kérelem elbírálása megtörtént, közüzemi díjtartozásokra 2.067.163 Ft, helyi iparűzési adó visszafizetésre 1.758.771 Ft, összesen: 3.825.934 Ft támogatás került jóváhagyásra. 

Tekintettel arra, hogy Mélykút Város Önkormányzat bevételi forrásai elmaradtak a tervezettől és az önkormányzati rendkívüli támogatás jogcímen még nyújthat be pályázatot, ezért javasoljuk 28.090.591 Ft összegű, vissza nem térítendő támogatási kérelem benyújtását. A támogatást a lejárt közüzemi díjtartozások és egyéb kötelezettségek kiegyenlítésére, a helyi iparűzési adó (HIPA) túlfizetésének visszatérítésére, valamint a 2025. évi költségvetési beszámoló alapján keletkezett visszafizetési kötelezettséget teljesítésére kívánjuk fordítani. Az egyéb kötelezettségek az alábbi működési és fenntartási költségeket foglalják magukban: vagyonvédelmi és kamerarendszer-felügyeleti szolgáltatások, adatvédelmi és energiahatékonysági tanácsadás, információbiztonsági szolgáltatás, informatikai karbantartási átalánydíj, gázkészülékek éves karbantartása, üzemanyagköltségek, valamint bányahomok beszerzése és gépi földmunkák költségei.
Amennyiben a képviselő-testületi ülés napjáig az 1. ütemben benyújtott pályázat elszámolása megtörténik – azaz az elszámoló felület elérhetővé válik –, úgy az önkormányzatnak lehetősége nyílik további 524 387 Ft összegű, vissza nem térítendő támogatás megpályázására is. Ez a kiegészítő igény az 1. ütemben már benyújtott, azonban nem támogatott elemek finanszírozását célozza, az alábbi megoszlás szerint: lejárt közüzemi díjtartozások: 166 770 Ft, helyi iparűzési adó (HIPA) túlfizetésének visszatérítése: 357 617 Ft.
Kérem a Tisztelt Képviselő-testületet, hogy az előterjesztést vitassa meg és döntsön a pályázat benyújtásáról!
Mélykút, 2026. szeptember 24.
Kovács Tamás

polgármester
HATÁROZATI-JAVASLAT
„A” változat

         /2026. (IX.29) Kt. számú                                               HATÁROZAT

Döntés a Magyarország 2026. évi központi költségvetéséről szóló 2025. évi LXIX. törvény 3. melléklet szerinti önkormányzatok rendkívüli támogatása jogcímen benyújtott pályázat benyújtásáról 2.

1. Mélykút Város Önkormányzat Képviselő-testülete úgy dönt, hogy pályázatot nyújt be a helyi önkormányzatokért felelős miniszter és az államháztartásért felelős miniszter által meghirdetett, a Magyarország 2026. évi központi költségvetéséről szóló 2025. évi LXIX. törvény 3. melléklet 4. 2.1.4 pont alapján az önkormányzatok rendkívüli támogatása jogcím keret terhére 28.090.591 Ft vissza nem térítendő támogatás megállapítására. 
2. A Képviselő-testület felkéri a polgármestert, hogy a támogatás elnyerése érdekében gondoskodjon a támogatási kérelem elkészítéséről és határidőre történő benyújtásáról.
Felelős: Kovács Tamás polgármester

Határidő: 2026. október 15. (pályázat benyújtására)
„B” változat

         /2026. (IX.29) Kt. számú                                               HATÁROZAT

Döntés a Magyarország 2026. évi központi költségvetéséről szóló 2025. évi LXIX. törvény 3. melléklet szerinti önkormányzatok rendkívüli támogatása jogcímen benyújtott pályázat benyújtásáról 2.

1. Mélykút Város Önkormányzat Képviselő-testülete úgy dönt, hogy pályázatot nyújt be a helyi önkormányzatokért felelős miniszter és az államháztartásért felelős miniszter által meghirdetett, a Magyarország 2026. évi központi költségvetéséről szóló 2025. évi LXIX. törvény 3. melléklet 4. 2.1.4 pont alapján az önkormányzatok rendkívüli támogatása jogcím keret terhére 28.614.978 Ft vissza nem térítendő támogatás megállapítására. 

2. A Képviselő-testület felkéri a polgármestert, hogy a támogatás elnyerése érdekében gondoskodjon a támogatási kérelem elkészítéséről és határidőre történő benyújtásáról.

Felelős: Kovács Tamás polgármester

Határidő: 2026. október 15. (pályázat benyújtására)

